laion/Wikipedia-Exotic huggingface dataset:
Ängelheinaöölane

Ängelheinaöölane (Calyptra thalictri) on Eestis harvaesinev, öölaste sugukonda kuuluv liblikaliik. Peamine ängelheinaöölase levila on Kaug-Ida. Eesti liblikafauna nimekirja lisandus ängelheinaöölane 2002. aastal. Teda on leitud peamiselt Lõuna-Eestist. Ängelheina-öölane toitub tavaliselt taimemahlast, kuid võib ka läbi imetajate (sealhulgas inimese) naha toituda verest, seeläbi küll loomale olulist kahju tekitamata. Nadezhda Widder (05.08.2008). "Loodus: Liblikate püüdmine tekitab hasarti". Virumaa Teataja. Originaali arhiivikoopia seisuga 10.10.2008. Vaadatud 6.08.2008. Ängelheina-öölane andmebaasis eElurikkus
Kõnnumaa (Kõrvemaa)

Kõnnumaa Kõnnumaa nime kasutatakse Kõrvemaa maastikurajooni lõunapoolse osa kohta. Kõnnumaa maastikukaitseala
1 eKr

Viimased sündmused maailmas • Aastate loend • Aasta päevad ◄ | 2. sajand eKr | 1. sajand eKr | 1. sajand | ► ◄ | 20. aastad eKr | 10. aastad eKr | 0. aastad eKr | 0. aastad | 10. aastad | ► ◄◄ | ◄ | 4 eKr | 3 eKr | 2 eKr | 1 eKr | 1 | 2 | 3 | ► | ►► Troonile asus Hiina keiser Han Pingdi. Mauretaania Ptolemaios, Mauretaania kuningas 25. detsember Jeesus Kristus (suri umbes 30; traditsiooniline daatum Dionysius Exiguuse järgi. ...
Puustusmaa

Puustusmaa on eesti perekonnanimi. 2023. aasta 1. jaanuari seisuga oli Eestis perekonnanimi Puustusmaa 51 inimesel (27 mehel ja 24 naisel). Perekonnanimede levikult oli Puustusmaa meeste puhul 4442. ja naiste puhul 5608. kohal. Perekonnanime Puustusmaa kandja oli keskmiselt 45 aasta vanune (mediaanvanus oli 46). Andres Puustusmaa, filmilavastaja ja näitleja Natalja Murina-Puustusmaa, näitleja Paul Puustusmaa, jurist ja poliitik Tõnu Puustusmaa, karikaturist https://www.stat.ee/nimed/pere/Puustusmaa
Marikultuur

Marikultuur on akvakultuuri haru, mis on spetsialiseerunud mereorganismide kasvatamisele eesmärgiga neid tarvitada toiduks või mõnel muul otstarbel. Marikultuuri viljeletakse nii (ava)ookeanis kui ka mõnel isoleeritud alal, mahutis, tingimusel, et seal on merevesi. Marikultuuris kasvatatakse paljusid merekalu, vähke, krabisid, vetikaid ja paljusid teisi mereorganisme.
Tšau-tšau

Tšau-tšau ehk chow chow on koeratõug. Tšau-tšaud on kasutatud jahi-, valve- ja veokoerana. Tänapäeval on ta eelkõige seltsikoer. Tšau-tšau on üks vanemaid tänapäevani säilinud koeratõuge. Hiinas on tšau-tšaud peetud üle 2000 aasta, mujale maailmasse jõudis see tõug alles 18. sajandi lõpus. Geneetikauuringute kohaselt eraldus tšau-tšau tõug Hiina algupärasest koeratüübist juba 8300 aastat tagasi. Lisaks tööeesmärkidele kasutati tšau-tšausid mõnede allikate kohaselt ka toidu ja karusnaha saamiseks. Tõu nime tekke kohta täpsed andmed puuduvad. Arvatavasti on see tuletatud 18. sajandi lõpus Inglismaal kasutatud hiina-inglise pidžini sõnast "chow", mida kasutati erinevate Hiinast toodud eriskummaliste kaupade tähistamiseks. Tšau-tšau on iseloomult ühe inimese koer, ta on lojaalne ja ustav. Ta on julge ja iseseisev, kuid võõraste suhtes reserveeritud olekuga. Põikpäise ja kangekaelse koerana vajab ta kindlakäelist koolitamist ja kutsikana sotsialiseerimist. Tal on hästi arenenud kaitse- ja valveinstinktid. Liikumisvajadus ei ole eriti suur. Tšau-tšaud ei armasta vett ja ujumine on neile paksu, vett imava karvastiku tõttu raske. Tšau-tšau on keskmist kasvu koer, tema turjakõrgus on 45–56 cm, kaal 20–32 kg. Karvkate on tihe ja paks ning eristatakse lühikarvalisi ja pikakarvalisi tšau-tšausid. Värvustest on lubatud punane, sinine, must, kollakaspruun ehk fawn, kreemjas ja valge. Karvkate vajab regulaarset hooldamist. Tšau-tšaul on mustjassinine keel. Parker, Heidi G. "Genetic Structure of the Purebred Domestic Dog" (PDF). Science. 304: 1160. "Chow Chow" (PDF). FCI. Vaadatud 25. detsembril 2017. Hechuan Yang; et al. (16. veebruar 2017). "The origin of chow chows in the light of the East Asian breeds". BMC Genomics. Vaadatud 25. detsembril 2017. {{netiviide}}: et al.-i üleliigne kasutus kohas: |autor= (juhend) "Chow Chow Dog Breed". PetMD. Vaadatud 25. detsembril 2017. Calvin W. Schwabe (1979). Unmentionable Cuisine. University of Virginia Press. Lk 168. "chow-chow". Dictionary.com. Vaadatud 25. detsembril 2017. "Chow Chow Temperament". AKC. Vaadatud 25. detsembril 2017. Liina Valner, "Tšau-tšau", Õhtuleht 4. august 2007 Liina Valner, "Miks on tšau-tšaul sinine keel?", Õhtuleht 4. august 2007
Jürgen Klinsmann

Jürgen Klinsmann (sündinud 30. juulil 1964 Göppingenis) on saksa jalgpallitreener ja endine jalgpallur (ründaja). Ta mängis aastail 1987–1998 Saksamaa koondises 108 korda ja lõi 47 väravat.
Juan Pablo Sorín

Juan Pablo Sorín (sündinud 5. mail 1976 Buenos Aireses) on Argentina endine jalgpallur.
Lauatennis 2008. aasta suveolümpiamängudel

Lauatennis 2008. aasta suveolümpiamängudel toimus 13.–23. augustini ja võistlused peeti Pekingi Ülikooli spordihallis. Lauatennises võistles 172 sportlast 56 riigist ja välja jagati 4 komplekti medaleid. Üksikmäng Võistkonnavõistlus Üksikmäng Võistkonnavõistlus Finaal: 23. august Osavõtjaid: 86 Olümpiavõitja 2004: Ryu Seung-min, Lõuna-Korea Ametlikud tulemused: Finaal Finaal: Ma Lin – Wang Hao 4:1 (11:9 11:9 6:11 11:7 11:9) Pronksimäng: Wang Liqin – Jörgen Persson 4:0 (13:11 11:2 11:5 11:9) Finaal: 18. august Osavõtjaid: 16 võistkonda Olümpiavõitja 2004: esimest korda olümpiamängude kavas Ametlikud tulemused: Finaal Finaal: Hiina – Saksamaa 3:0 Pronksimäng: Lõuna-Korea – Austria 3:1 Finaal: 22. august Osavõtjaid: 86 Olümpiavõitja 2004: Zhang Yining, Hiina Ametlikud tulemused: Finaal Finaal: Zhang Yining – Wang Nan 4:1 (8:11 13:11 11:8 11:8 11:3) Pronksimäng: Guo Yue – Li Jia Wei 4:2 (11:6 14:12 9:11 7:11 11:3 11:4) Finaal: 17. august Osavõtjaid: 16 võistkonda Olümpiavõitja 2004: esimest korda olümpiamängude kavas Ametlikud tulemused: Finaal Finaal: Hiina – Singapur 3:0 Pronksimäng: Lõuna-Korea – Jaapan 3:0 Lauatennise ametlik veebileht Pekingi OM-il ITTF-i koduleht
Hekto-

Hekto- (tähis h) on SI-süsteemi ühikunimetuste detsimaaleesliide. Selle eesliitega moodustatud ühik on alusühikust 100 korda suurem. Eesliide hekto- on kasutusel peamiselt järgmistes ühikunimetuses: hektopaskal (tähis hPa) – õhurõhu mõõtühik SI-süsteemis; 1 hektopaskal on 100 paskalit hektar (moodustatud sõnast hektoaar, tähis ha) – mittesüsteemne pindalaühik; 1 hektar on 100 aari ehk 100×100 m2 =10 000 m2 hektoliiter (tähis hl) – mittesüsteemne mahuühik (näiteks piima või veini mahu mõõtmiseks); 1 hektoliiter on 100 liitrit Eesliite nimetus tuleneb kreeka keele sõnast hekaton (sada) ja võeti ametlikult kasutusele 1795. a koos meetermõõdustikuga.
Kronoloogia

Kronoloogia on ajaloo abiteadus, mis tegeleb ajaloosündmuste ajalise järjestamisega. Absoluutne kronoloogia on sündmuste dateerimine praeguse hetke suhtes, suhteline kronoloogia on nende dateerimine üksteise suhtes. Kronoloogiaks nimetatakse ka loendit, kus ajaloosündmused on dateeritud ajalises järjekorras. ajaarvamine
Deka-

Deka- (tähis da) on SI-süsteemi ühikunimetuste detsimaaleesliide. Selle eesliitega moodustatud ühik on alusühikust 10 korda suurem. Eesliide deka- on kasutusel näiteks vedeliku mahuühikus dekaliiter (tähis dal); 1 dekaliiter on 10 liitrit. Eesliite nimetus tuleneb kreeka keele sõnast déka (kümme) ja võeti ametlikult kasutusele 1795. a koos meetermõõdustikuga. Eesliite tähis da kehtestati 1960. a, varem olid kasutusel tähised D, Da ja dk.
Kakofoonia

Kakofoonia (vanakreeka sõnadest κακός ('halb') ja φωνή ('heli')) ehk kolekõla on ebameeldiv kõla muusikas, kõnes või luules. Kakofoonia vastand on eufoonia. Eufoonia
Kaaperdamine

Kaaperdamine võib viidata järgnevale: Piraatlus, mis hõlmab mh laevade ebaseaduslikku hõivamist/röövimist (ka mererööv) Õhupiraatlus - õhusõidukite (enamasti lennukite) hõivamine/röövimine (ka õhurööv) Autokaaperdus Margikaaperdus ehk brändikaaperdus Domeenikaaperdus ehk domeenivargus - domeeninime loata ülevõtmine DLL-kaaperdus Kaevekaaperdus Seansikaaperdus Vormikaaperdus (Form grabbing) Brauserikaaper - pahavara, mis kaaperdab arvutikasutaja brauseri Kaaperdamine (film), 2012. aasta Taani film VSL: holl kaper < kapen haarama, röövima
Kaiik

Kaiik (türgi kayık) on kerge ja pikk türgi sõudelaev, harvem purjelaev.
Kajak

Kajak ehk süst on pealt kinnine veesõiduk, mida aerutatakse edasi kahelabalise aeruga. Algselt oli kajak loomanahkadest tehtud veesõiduk Siberi põlisrahvastel, eskimotel ja teistel polaaralade ranniku põlisrahvastel. Innuiidikeelne nimetus qajaq tähendab "jahimehe paati" ja see kandus inglise keelde kujul kayak. Eestis nimetatakse sellist paaditüüpi üldiselt süstaks ja nimetus tuleb arvatavasti kangakudumise süstikult, mis meenutab kujult süsta. Kokkukäiva süsta raam (1989, Saksa DV) Tänapäevased kunstkiust epoksüvaiguga kokkuliimitud kajakid Süstasõitjad Emajõel. Tartu, aprill 2016 Käepärastest vahenditest ehitatud süst Kose vallas haabjas umiak kajakisõit lootsik ruhe Mis on süst ja mis on kajakk? 9. august 2009
Pedassaare neem

Pedassaare neem on üks Vergi poolsaare neemedest. Kitsukest neeme katab männi enamusega mets. Neeme ümbruses kasvavad ka Eesti vanimad männid. Pedassaare neem jagab kaheks Pedassaare lahe. Ühele poole neeme jäävad liivaluited ning liivase põhjaga ja väheste kividega nn Suur Laht, teisele poole kividerohkem ja madalam kõrkjatest piiratud Väike Laht. Neeme pindala on 7,6 ha. "Suvemälestused Pedassaarest" Elukiri nr 10/2007
Mohamed Ould Abdel Aziz

Mohamed Ould Abdel Aziz (sündinud 1956 Akjoujtis) on Mauritaania sõjaväelane ja poliitik, aastatel 2008–2009 Mauritaania ajutine riigipea ning 5. augustist 2009 kuni 1. augustini 2019 Mauritaania president. Abdel Aziz teenib sõjaväes alates 1977. aastast. Ta etendas olulist rolli 2003. ja 2004. aasta riigipöördekatsete mahasurumises ning juhtis ise 2005. aasta riigipööret, millega tuli võimule kolonel Ely Ould Mohamed Vall. President Abdallahi valitsusajal oli kindral Abdel Aziz presidendi personaliülem, jätkates ühtlasi teenistust tema enda asutatud presidendi kaardiväe ülemana. Kui ta 6. augustil 2008 president Abdallahi poolt koos mitme teise kõrge ohvitseriga ametist vabastati, viis ta läbi riigipöörde ja nimetati samal päeval riiki juhtima määratud Kõrgema Riiginõukogu presidendiks. 15. aprillil 2009 astus ta riigipea ametikohalt tagasi, et kandideerida presidendiks. 18. juulil 2009 toimunud presidendivalimistel sai Mohamed Ould Abdel Aziz 52 protsenti häältest ning valiti presidendiks. Opositsioon süüdistas võimulolijaid valimistulemuste võltsimises. 5. augustil 2009 vannutati ta Mauritaania uueks presidendiks. Alates 30. jaanuarist 2014 on ta Aafrika Liidu eesistuja. Juunis 2014 peetud presidendivalimistel valiti ta uueks ametiajaks tagasi. 2023. aasta oktoobris taotles prokurör 20-aastast vanglakaristust koos Mohamed Ould Abdel Azizi vara konfiskeerimisega.
Raadi järv

Raadi järv (ka Roodi järv) on Tartu linna territooriumil paiknev järv. Selle pindala on 4,6 hektarit. Limnoloogiliselt tüübilt arvatakse ta hüpertroofsete ehk liigtoiteliste järvede sekka. Järve lähedal asub Raadi mõis. Ruta Tamre (2006). "Eesti järvede nimestik" (PDF). Tallinn: Keskkonnaministeeriumi Info- ja Tehnokeskus. Originaali (pdf) arhiivikoopia seisuga 9.03.2016. Vaadatud 07.08.2008.  Raadi järv – pildid, videod ja helifailid Wikimedia Commonsis
Vasula järv

Vasula järv on järv Tartu maakonnas Tartu vallas Lombi külas. Järve pindala on 8,5 hektarit. Limnoloogiliselt tüübilt arvatakse see kalgiveeliste eutroofsete järvede sekka. Ruta Tamre (2006). "Eesti järvede nimestik" (PDF). Tallinn: Keskkonnaministeeriumi Info- ja Tehnokeskus. Originaali (pdf) arhiivikoopia seisuga 9.03.2016. Vaadatud 07.08.2008.
Märe

Märe on märg maismaakoht, kus vesi on mingi ajaperioodi (enamasti vähemalt mitu kuud) maapinna tasemel. Märesid esineb näiteks soode servadel (servamäre), aga ka merede rannas. Märgala Soo
Seisumass

Seisumassiks nimetatakse elementaarosakese või mõne muu süsteemi vähimat võimalikku massi. Kuna vastavalt valemile E = m c 2 {\displaystyle E=mc^{2}} on iga keha energia ja mass omavahel seotud, siis energiat omava (näiteks liikuva) keha mass on suurem kui täiendavat energiat mitteomava keha mass. Kuna liikumine on suhteline, siis liikumise puhul tuleb muidugi arvestada taustsüsteemiga, mille suhtes seda vaadeldakse. Vähimat võimalikku energiat omava keha mass ongi tema seisumass ehk invariantne mass. Kehalt, mis omab seisumassi, ei saa enam ilma keha lõhkumata (või muutmata) energiat ära võtta. Kui makromaailmas on erinevused keha tegeliku massi ja seisumassi vahel märkamatud, siis elementaarosakeste puhul on erinevused väga suured. Elementaarosakeste kiirendis kiirendatud osakeste mass võib olla mitmeid suurusjärke suurem kui tema seisumass. Seisumassi alusel jagunevad elementaarosakesed seisumassiga ja seisumassita osakesteks. Osakesed, millel seisumass puudub, ei saa "paigal seista" ning liiguvad alati valguse kiirusega. Kõige tuntum seisumassita osake on footon. Seisumassiga osakesi ei saa jälle vastavalt erirelatiivsusteooriale valguse kiirusega liikuma sundida. Neid on võimalik kiirendada ainult valguse kiirusele lähedastele kiirustele. Elementaarosakese seisumass võrdub ka energiaga, mida on vaja selle osakese "loomiseks" ja mis vabaneb, kui osake annihileerub Elementaarosakeste seisumassi (ja ka tegelikku massi) mõõdetakse energiaühikutes elektronvoltides (eV), kuna nii on lihtsam leida osakese tegelikku massi (seisumass + osakese energia). Tavaliselt on osakeste massid suurusjärkudes megaelektronvolti (MeV) ja gigaelektronvolti (GeV). Seisumassi mõistet võib kasutada ka mitmest osakesest koosneva süsteemi jaoks. Sellisel juhul tuleb mõista süsteemi seisumassina mitte otsest süsteemi moodustavate osakeste seisumasside summat, vaid selle süsteemi enda vähimat võimalikku energiat. Nimelt kulub või eraldub süsteemi moodustamisel samuti energiat, mistõttu mitmest osakesest moodustunud süsteemil on omaenda isiklik seisumass. Näiteks rauast väiksemate aatomituumade seisumass on väiksem kui teda moodustavate nukleonide seisumasside summa ja seda seetõttu, et nukleonide ühinemisel aatomituumaks vabaneb energiat. Rauast suuremate aatomituumade seisumass on jälle nukleonide seisumasside summast suurem.
Vergi poolsaar

Vergi poolsaar on poolsaar Põhja-Eestis, mida piirab läänest Käsmu laht ja idast Soome lahe avaosa. Halduslikult jääb Lääne-Viru maakonda Haljala valda. Jääb tervikuna Lahemaa rahvuspargi territooriumile. Poolsaare rannikul asuvad Lobi, Lahe, Koolimäe, Natturi, Pedassaare, Pihlaspea ja Vergi küla. Siseosa katab mets. Vergi poolsaare põhjaosas asuvate Lobi ja Natturi poolsaare vahele jääb Koolimäe laht, kuhu suubub Koolimäe oja. Poolsaare idaossa Vergi küla äärde jääb Vergi laht, mida piirab põhjas Vergi neem, kus asub ka Vergi sadam. Ojakivi Vergi 360° aeropanoraam / aerofoto
Suursäär

Suursäär on maasäär Kesselaiu põhjaosas. Ühelt poolt ümbritseb seda Suur väin ja teiselt Kesse abajas. Kesse abajas
Raul Vaigla

Raul Vaigla (sündinud 7. juulil 1962 Jõgeval) on eesti muusik. Ta on välja andnud kaks sooloplaati: "Soul of bass" 2003 ja kontsertplaat NO99 Jazziklubis Jaak Sooääre ja Tanel Rubeniga 2007 "Ultima Thule raudvara". 2012. aastal andis Vaigla välja õpiku ja DVD "Kuue kuuga bassimängijaks" (Eesti Muusikaharidus). 1996 Suure Vankri auhind 2019 Valgetähe V klassi teenetemärk Tema poeg Robert Vaigla on kitarrist ja tütar Marie Vaigla poplaulja. Eesti riiklike teenetemärkide kavaleride andmebaas presidendi kantselei kodulehel (president.ee). Raul Vaigla andmebaasis MusicBrainz (inglise keeles) Romi Erlach. Raul Vaigla bassiplaat valiti Soome raadiojaamas nädala albumiks, Eesti Päevaleht, 17. jaanuar 2004 Raul Vaigla otsing ERR-i arhiivist ETV2 Kodused kontserdid. Raul Vaigla, Tero Saarti, Marie Vaigla, err.ee, 5. jaanuar 2016
Karuputk

Karuputk (Heracleum) on umbes 60 liigiga perekond sarikaliste (Apiaceae) sugukonnas. Eestis on pärismaine üks liik – siberi karuputk (H. sibiricum). Võõrliikidena esinevad Eestis Sosnovski karuputk (H. sosnowskyi) ja hiid-karuputk (H. mantegazzianum), mis on võrdlemisi sarnased. Väga harva leidub kultuurist metsistununa ka Lehmanni karuputke (H. lehmannianum) ja karvast karuputke (H. pubescens). Sosnovski karuputke ja hiid-karuputke tõrjutatakse Eestis alates 2005. aastast riikliku kava alusel. 2015. aastal oli tõrjutavate karuputkekolooniate pindala 2183 ha. Heracleum acontifolium Heracleum algeriense Heracleum alpinum Heracleum arcticum Heracleum asperum – beštau karuputk Heracleum basvicum Heracleum calcareum Heracleum candolleanum Heracleum dissectum – habe-karuputk Heracleum idae Heracleum lallii – nepaali karuputk Heracleum lanatum Heracleum lehmannianum – lehmanni karuputk Heracleum mantegazzianum – hiid-karuputk Heracleum persicum – pärsia karuputk Heracleum pubescens – karvane karuputk Heracleum rapula Heracleum rigeus Heracleum setosum Heracleum sibiricum – siberi karuputk Heracleum sosnowskyi – sosnovski karuputk Heracleum sphondylium – euroopa karuputk Heracleum verrososum Heracleum yunnanense "Pidev tõrje on aidanud karuputkekolooniate arvu vähendada" Uudistaja, 8.06.2016 Kümnendik karuputkekolooniatest kasvab Saaremaal, Delfi, 21. juuli 2017
Andrea Barzagli

Andrea Barzagli (sündinud 8. mail 1981 Fiesoles) on Itaalia jalgpallikoondise endine kaitsja, kes tuli 2006. aastal maailmameistriks. Aastatel 2011–2019 mängis ta Juventuses. Ta valiti hooaegadel 2011/12, 2012/13, 2013/14 ja 2015/16 Serie A hooaja sümboolsesse koosseisu. Juventusega tuli ta kaheksal korral Itaalia meistriks ning võitis neljal korral Itaalia karika ja neljal korral Itaalia superkarika. Ta kuulus Itaalia noortekoondisse, mis tuli 2004. aastal Euroopa alla 21-aastaste meistriks. Samal aastal kuulus ta ka suveolümpiamängude jalgpalliturniiril Itaalia olümpiakoondisse, võites pronksmedali. Debüüdi Itaalia rahvuskoondises tegi Barzagli 17. novembril 2004 sõprusmängus Soome vastu. Ta kuulus Itaalia koondisse 2006. aasta maailmameistrivõistlustel. Esimest korda pääses ta platsile 26. juunil kaheksandikfinaalis Austraalia vastu, sekkudes mängu teisel poolajal vahetusest. 30. juunil toimunud veerandfinaalimängus Ukrainaga tegi ta Marco Materazzi ja Alessandro Nesta puudumisel kaasa kogu kohtumise algusest lõpuni. Itaalia tuli lõpuks maailmameistriks, alistades finaalis Prantsusmaa. Ta kuulus Itaalia koondisse veel 2014. aasta maailmameistrivõistlustel, 2008., 2012. ja 2016. aasta Euroopa meistrivõistlustel ning 2013. aasta FIFA konföderatsioonide karikavõistlustel. Ta lõpetas koondisekarjääri pärast ebaõnnestunud 2018. aasta maailmameistrivõistluste valikturniiri. Rondinella Serie D: 1998–99 Ascoli Serie C1: 2001–02 Supercoppa di Lega di Prima Divisione: 2001–02 Wolfsburg Bundesliga: 2008–09 Juventus Serie A: 2011–12, 2012–13, 2013–14, 2014–15, 2015–16, 2016–17, 2017–18, 2018–19 Coppa Italia: 2014–15, 2015–16, 2016–17, 2017–18 Supercoppa Italiana: 2012, 2013, 2015, 2018  Andrea Barzagli – pildid, videod ja helifailid Wikimedia Commonsis
Paul Robinson

Paul Robinson (sündinud 15. oktoobril 1979 Beverleys) on Inglismaa jalgpallikoondise endine väravavaht. Debüüdi Inglismaa rahvuskoondises tegi Robinson 12. veebruaril 2003 sõprusmängus Austraalia vastu. Viimase mängu rahvuskoondises mängis ta 17. oktoobril 2007 Venemaa vastu, kellele kaotati 1:2.
Kosmogoonia (täpsustus)

Kosmogoonia on mitmetähenduslik sõna. Kosmogoonia on astronoomia haru, mis uurib Universumi ja selle osade tekkimist ja arengut Kosmogoonia on müüt, jutustus või õpetus maailma tekkimisest.
Tavariisikas

Tavariisikas (Lactarius trivialis) on pilvikuliste sugukonda riisika perekonda kuuluv laialt levinud seen. Tavariisikas on Eesti metsades tavaline ja rohke saagikusega. Kasvab noortes ja niisketes okas- ja lehtmetsades ning rabades. Tavariisikas on suur ja lihakas lillakashall söögiseen. Seene kübar on noorena kumer, vananedes lamenev, väga vanad seened muutuvad lehterjaks. Seen on limane, niiske ilmaga väga limane. Eoslehekesed on valged või valkjaskollakad, hele jalg on ühtlaselt jäme ja seest õõnes. Viljaliha on paks ja valge, murdub kergesti. Värske seene lõikepinnalt nõrgub säravvalget mõrkjat piimmahla, mis keetmisel muutub halliks. Tavariisikaid tuleb mõrkja maitse eemaldamiseks keeta (umbes 5 minutit). Keeduseened sobivad soolamiseks ja muul moel kasutamiseks (kastmed, vormiroad, seenekotletid, salatid jms.) Tavariisikas andmebaasis eElurikkus
Ardabīli provints

Ardabīli provints on 1. järgu haldusüksus (provints) Iraanis. Piirneb põhjas Aserbaidžaaniga ja kirdes 70 km ulatuses Kaspia merega. Provints moodustati 1993. aastal Ida-Aserbaidžaani provintsi idaosast. Rahvastikust enamiku moodustavad aserid. Provints jaguneb üheksaks maakonnaks.
Ise (Birgit Õigemeel)

"Ise" on Birgit Õigemeele neljas singel tema omanimeliselt debüütalbumilt. Loo meloodia on kirjutanud Pearu Paulus, Alar Kotkas ja Ilmar Laisaar, sõnad Jana Hallas. See anti välja 2008. aasta augustis plaadifirma MTH Publishing kaudu. "Ise" – 3:46
2 eKr

Viimased sündmused maailmas • Aastate loend • Aasta päevad ◄ | 2. sajand eKr | 1. sajand eKr | 1. sajand | ► ◄ | 20. aastad eKr | 10. aastad eKr | 0. aastad eKr | 0. aastad | 10. aastad | ► ◄◄ | ◄ | 5 eKr | 4 eKr | 3 eKr | 2 eKr | 1 eKr | 1 | 2 | ► | ►► 2. aasta eKr Vana-Rooma konsuliteks olid Gaius Iulius Caesar Octavianus Augustus, Marcus Plautius Silvanus, Lucius Caninius Gallus, Gaius Fufius Geminus, Quintus Fabricius. Rooma Senat andis keiser Augustusele tiitli Pater Patriae. Valmis akvedukt Aqua Alsietina. ... ...
Bengali keel

Bengali keel on peamiselt Bangladeshis ja India idaosas räägitav indoeuroopa keelkonna indoiraani harusse kuuluv india keel. Bengali keelt räägib emakeelena 189 miljonit inimest. Teise keelena räägib bengali keelt umbes 40 miljonit inimest. Bengali keel on Bangladeshi ametlik keel. Ametliku keele staatus on sel veel India Lääne-Bengali ja Tripura osariigis. Bengali keelt kirjutatakse devanaagari kirjaga sarnases bengali kirjas. Bengali keeles puudub grammatiline sugu. Eessõnade asemel kasutatakse järelsõnu. Lauseliikmete järjestus on subjekt-objekt-verb. bengali kirjandus siloti keel Bengali nimede kirjutus ja hääldus EKI teatmikus
Dirhami sadam

Dirhami sadam (sadama kood: EE DIR) on sadam Dirhamis. Sadama geograafilised koordinaadid on 59° 12′ 41″ N, 23° 30′ 3″ E. Sadama territoorium hõlmab 44 000 m2 maa-ala ja 65 000 m2 veeala. Sadamas on 5 kaid üldpikkusega 331 m. Suurim sügavus kai ääres on 4,3 m. Suurim võimalik laev: pikkus 90 m, laius 12 m, süvis 3,7 m. www.portdirham.ee – sadama koduleht 360° aeropanoraam / aerofoto
Ripaal

Ripaal on jõgede ökoloogiline sügavusvöönd, mis ulatub jõe kalda veepiirist kuni põhjataimestiku lõpuni. Angloameerika kirjanduses mõistetakse ripaalivööndi all jõe kalda piirkonda veepiirini (ehk hõlmamata jõe veelist osa). Ripaalile järgnevat põhjataimestikuta sügavusvööndit nimetatakse mediaaliks. Mediaal